b'\n_START_ARTICLE_\nNavadna krhlika\n_START_SECTION_\nTaksonomija in imenovanje\n_START_PARAGRAPH_\nNavadno krhliko je prvi uradno opisal Carolus Linnaeus leta 1753 kot Rhamnus frangula. Kasneje, leta 1768, jo je Philip Miller uvrstil v rod Frangula na osnovi njenih dvospolnih listov s pet\xc4\x8dlenskim cvetnim vencem (enospolna in \xc5\xa1tiri\xc4\x8dlenska pri Rhamnus).  Lo\xc4\x8ditev rodu Frangula od Rhamnus je sedaj \xc5\xa1iroko sprejeta in podprta z genetskimi testi, \xc4\x8deprav se je o tem veliko prerekalo v preteklosti . Kljub temu nekaj avtoritet vzdr\xc5\xbeuje rod te rastline pri Rhamnus (npr. Kitajska flora)._NEWLINE_Ime rodu "Frangula" se navezuje na krhek les. Angle\xc5\xa1ko in znanstveno ime se nana\xc5\xa1ata na pogosto rast rastline skupaj z jel\xc5\xa1o("Alnus") na vla\xc5\xbenih tleh.\n_START_SECTION_\nOpis\n_START_PARAGRAPH_\nNavadna krhlika je listnati grm, ki zraste 3-6, v\xc4\x8dasih do 7, metrov visoko. Obi\xc4\x8dajno ima ve\xc4\x8d stebel in redko tvori majhno drevo s premerom do 20cm. Skorja je temno \xc4\x8drno-rjava s svetlo rumeno notranjo skorjo, ki se razkrije ob rezu. Poganjki so temno rjavi, zimski brsti brez brstnih lusk, zavarovani samo z gostimi kosmatimi zunanjimi listi. Listi so jaj\xc4\x8dasti 3-7(-11)cm dolgi in 2,5-4(-6)cm \xc5\xa1iroki, nekoliko puhasti na \xc5\xbeilah; s celotno stopnjo, 6-10 parov \xc5\xbeil z dobro razvidnimi utori in 8-15 mm dolg pecelj; listi so razporejeni izmeni\xc4\x8dno na steblo. Cvetovi so majhni s premerom 3-5 mm, zvezdasto oblikovani s petimi zelenkasto belimi trikotnimi cvetnimi listi, dvospolni, opra\xc5\xa1ujejo jih insekti in cvetijo od maja do junija v skupkih od dva do deset. Plod je majhen, \xc4\x8drn, 6-10 mm premera, zori od zelene do rde\xc4\x8de pozno poleti do temno vijoli\xc4\x8dne ali \xc4\x8drne zgodaj jeseni in vsebuje dve ali tri bledo rjava 5 milimetrska semena. Semena ve\xc4\x8dinoma raztrosijo pti\xc4\x8di, ki se hranijo s plodovi.\n_START_SECTION_\nEkologija\n_START_PARAGRAPH_\nNavadna krhlika raste v mokrih tleh odprtih gozdov, grmih, \xc5\xbeivih mejah, barjih in uspeva dobro na soncu in zmerni senci, slab\xc5\xa1e v gosti senci; bolje uspeva na kislih tleh, ampak raste tudi na nevtralnih._NEWLINE_Navadna krhlika je ena izmed dveh rastlin (druga je Rhamnus cathartica), ki jih uporablja metulj Gonepteryx rhamni, slovensko citron\xc4\x8dek. Cvetovi so pomembni za \xc4\x8debele in plod je pomemben vir hrane za pti\xc4\x8de, \xc5\xa1e posebno za drozge.\n_START_SECTION_\nKultivacija in uporaba\n_START_PARAGRAPH_\nNavadna krhlika nima posebnega izgleda in jo ve\xc4\x8dinoma gojijo, da privabijo metulje vrste citron\xc4\x8dek. Ve\xc4\x8dbarvna kultivirana "Frangula alnus" \'Variegata\' in \'Aslenifolia\', z zelo vitkimi listi, rasteta po vrtovih kot okrasna grma. \'Tallhedge\' je tudi  pogosta vrsta izbrana za okrasni grm.\n_START_SECTION_\nInvazivne vrste\n_START_PARAGRAPH_\nNavadna krhlika je bila verjetno kultivirana v Severno Ameriko okoli 200 let nazaj in v Kanado okoli 100 let nazaj. Posajena je bila za \xc5\xbeive meje, urejanje okolice za divjad in gozdove, in tako je postala invazivna vrsta. Raz\xc5\xa1irila se je po gozdovih na severovzhodu ZDA in po mokri\xc5\xa1\xc4\x8dih in vla\xc5\xbenih gozdovih na srednjem zahodu ZDA. Predvideno je, da se bo raz\xc5\xa1irila \xc5\xa1e drugod po Severni Ameriki \xc4\x8dez \xc4\x8das. Njena dobra sposobnost invazivnosti, je posledica njene visoke prilagodljivosti in odpornosti na onesna\xc5\xbeenost._NEWLINE_Raste v prostorih pod kro\xc5\xa1njami gozdov, kjer ima na voljo veliko svetlobe. Ta obmo\xc4\x8dja so navadno tam, kje je drevo padlo in bi se normalno razvilo drevo, ki je tam \xc5\xbee zasadilo oplojeno seme ali ima sadike. Ko se navadna krhlika tam naseli in raste, njena gosta kro\xc5\xa1nja prepre\xc4\x8duje pot svetlobi do tal in tako prepre\xc4\x8duje drugim sadikam normalno rast. Raste vi\xc5\xa1je in bolj gosto v ni\xc5\xbejih topografskih krajih z vla\xc5\xbenimi, rodovitnimi tlemi in je zelo problemati\xc4\x8dna za upravitelje posestev. Vi\xc5\xa1je le\xc5\xbee\xc4\x8di gozdovi nimajo takih te\xc5\xbeav, saj tam te\xc5\xbeje uspeva navadna krhlika. Te\xc5\xbeje uspeva tudi pod drevesi z gosto in \xc5\xa1iroko kro\xc5\xa1njo, ker ni dovolj svetlobe. Dobro pa uspeva pod drevesi kot je npr. vzhodni beli bor, ker dopu\xc5\xa1\xc4\x8dajo veliko svetlobe do tal.\n_START_SECTION_\nNadzor\n_START_PARAGRAPH_\nMajhne sadike se lahko odstrani s puljenjem, ve\xc4\x8dje primerke pa se najla\xc5\xbeje odstrani z uporabo herbicidov.  F. alnus in sorodna vrsta Rhamnus cathartica sta bili prepovedani za prodajo, prevoz in uvoz v Minnesoto in Illinois.  and Illinois. V Connecticutu je navadna krhlika spoznana za invazivno, a ni prepovedana.\n_START_SECTION_\nUporaba v zdravstvu\n_START_PARAGRAPH_\nGalen, gr\xc5\xa1ki zdravnik drugega stoletja je poznal navadno krhliko, \xc4\x8deprav v svojih zapisih ni razlo\xc4\x8deval med to vrsto in njenimi tesnimi sorodnimi vrstami. Te rastline je spoznal za uporabne pri za\xc5\xa1\xc4\x8diti pred \xc4\x8darovni\xc5\xa1tvom, demoni, strupi in glavoboli._NEWLINE_Skorja(v manj\xc5\xa1i meri tudi plod) se uporabljajo kot odvajalo zaradi 3-7% vsebnosti antrakinonskih glikozidov. Skorja je za uporabo v medicini posu\xc5\xa1ena in shranjena eno leto pred uporabo, saj sve\xc5\xbea skorja zelo mo\xc4\x8dno odvajalna; celo posu\xc5\xa1ena skorja je lahko nevarna, \xc4\x8de jo uporabimo preve\xc4\x8d.\n_START_SECTION_\nOstala uporaba\n_START_PARAGRAPH_\nOglje navadne krhlike je uporabljeno pri proizvodnji smodnika in se smatra za najbolj\xc5\xa1i les za ta namen. Dobro cenjeno je tudi za v\xc5\xbeigalne vrvice, saj ima zelo enakomeren \xc4\x8das gorenja.  Les je bil nekdaj v uporabi za pete \xc4\x8devljev, \xc5\xbeeblje in furnir. Iz skorje so pridobivali rumeno barvilo iz nezrelih jagod pa zeleno barvilo.'